**ЗМЕСТ**

1. **РЭКАМЕНДАЦЫІ ПА СТВАРЭННІ ДРУГАСНЫХ ТЭКСТАЎ(блок-схема)**
2. **РЭКАМЕНДАЦЫІ ПА СТВАРЭННІ ДРУГАСНЫХ ТЭКСТАЎ**
3. **АНАТАЦЫЯ**
4. **САЧЫНЕННЕ**
5. **РЭЦЭНЗІЯ**
6. **РЭФЕРАТ**
7. **КАНСПЕКТ**
8. **ТЭЗІСЫ**
9. **РЭЗЮМЭ**
10. **ПЕРАКАЗ**

**РЭКАМЕНДАЦЫІ ПА СТВАРЭННІ ДРУГАСНЫХ ТЭКСТАЎ**

1. Вылучым у кожным абзацы тэматычны або цэнтральны сказ. Выключыўшы з абзацаў у цэлым усе блокі забеспячэння (прыклады, дэталізацыю, тлумачэнні, аўтарскія адступленні, спасылкі, цытаты), атрымліваем тэзісы тэксту.

2. Пералічыўшы тэзісы тэксту і забяспечыўшы іх мінімумам прыкладаў, атрымліваем канспект тэксту.

3. Вызначыўшы вобласць ведаў, да якой адносіцца тэкст, сфармуляваўшы тэму тэксту, мэту аўтара, высветліўшы структуру тэксту і змест кожнага з фрагментаў тэксту, адносна самастойных у сэнсавыхадносінах, растлумачыўшы ход думкі аўтара, атрымліваем рэферат.

4. Вылучыўшы ў тэзісах апорныя словы і словазлучэнні, атрымліваем план тэксту.

5. Характарызуючы змест тэксту пунктамі плана, атрымліваем анатацыю тэксту.

**АНАТАЦЫЯ**

Як правіла, анатацыя складаецца з простых сказаў. Яна мае дзве абавязковыя часткі:

1) характарыстыка зместу першакрыніцы, мэты аўтара;

2) адрасат анатуемага тэксту.

Анатацыя павінна даць уяўленне пра:

- характар арыгінала (навуковы артыкул, тэхнічнае апісанне, навукова-папулярная кніга);

- будову арыгінала (якія пытанні і ў якой паслядоўнасці разбіраюцца, да якіх вывадаў прыходзіць аўтар);

- прызначэнне арыгінала (на каго разлічаны, які аб’ём, якасць выканання, актуальнасць, абгрунтаванне, вывады)

Лексічныя сродкі для напісання анатацыі:

- структура тэксту: *артыкул называецца; прысвечаны; у артыкуле (кнізе) разглядаецца…; у кнізе выкладзены…; у артыкуле падаюцца…; аўтар закранае праблемы…; мэта артыкула — паказаць…*і інш*.*;

- кампазіцыя: *кніга складаецца з …глаў (…частак)…; артыкул падзяляецца на …часткі*і інш.;

- агульная характарыстыка зместу: *у артыкуле разглядаецца пытанне (гаворыцца; даследуецца; паказваецца; робіцца спроба даказаць; адзначаецца важнасць; звяртаецца ўвага; даюцца новыя звесткі; разглядаюцца дыскусійныя пытанні; даказана)*і інш.;

- спасылка на аўтраскае выказванне:*аўтар гаворыць (аналізуе; характарызуе; разглядае; указвае; адзначае; даказвае; параўноўвае; супрацьпастаўляе; падкрэслівае; апісвае)*;

- праблематыка:*у кнізе (артыкуле) закранаюцца, разглядаецца, асвятляецца…; аўтар спыняецца на разглядзе…; закранаюцца наступныя праблемы…*і інш.;

- паказ асобных палажэнняў:*аўтар прыводзіць прыклад (цытату; факты; звесткі)*;

- вывад, заключэнне:*аўтар прыходзіць да вываду (да заключэння, да думкі, робіць вывад, заключэнне)*; *у выніку…; у заключэнне гаворыцца;*

- значэнне:*зборнік разлічаны…; артыкул адрасаваны (для каго; рэкамендаваны каму)…; адрасуецца студэнтам, аспірантам, разлічаны на шырокае кола чытачоў*і інш.

**АНАТАЦЫЯ**

1. Азнаёмцеся з выходнымі дадзенымі навуковай крыніцы (назва, жанр навуковай працы, аўтар, год і месца выдання, структура, ілюстрацыі і інш.).

2. Прачытайце тэкст, усвядамляючы яго асноўны змест.

3. Вызначце тое, пра што расказваецца ў тэксце, а таксама тое, што пра гэта гаворыцца.

4. Высветліце актуальнасць і адрасат крыніцы (артыкула, кнігі і інш.).

5. Прааналізуйце структуру тэксту (кнігі), вызначыўшы ўступную, асноўную і заключную часткі.

6. Вызначце галоўную інфармацыю асноўнай часткі тэксту, адказаўшы для гэтага на пытанні:

- Якія праблемы высвятляюцца?

- Што канстатуе аўтар?

- Як разглядаюцца і вырашаюцца пастаўленыя праблемы?

- Да якіх вывадаў прыходзіць аўтар?

7. Аформіце пісьмова тэкст анатацыі, выкарыстоўваючы неабходныя лексіка-граматычныя канструкцыі.

8. Ажыццявіце самакантроль выкананай працы.

9. Праверце тэкст анатацыі, параўнаўшы яго з навуковай крыніцай і праверыўшы правапіс. Звярніце ўвагу на памер анатацыі (не больш 8% тэксту-крыніцы), яе структурную арганізацыю і логіка-граматычныя сувязі паміж сказамі і іх часткамі.

**САЧЫНЕННЕ**

1. Пішыце сачыненне толькі па прачытаным Вамі творы.
2. Удумайцеся ў назву тэмы, вызначце асноўную думку, яе трэба будзе даказаць.
3. Удакладніце дату стварэння твора, гістарычныя падзеі, у час якіх адбываецца дзеянне.
4. Падабраўшы дадатковую літаратуру, прачытыйце пра аўтара і гэты твор, адзначце  ўдалыя на Ваш погляд азначэнні і думкі.
5. Выразіце асабістыя адносіны да праблемы і героя.
6. Выбярыце тып маўлення (апавяданне, апісанне, разважанне) для Вашага сачынення.
7. Складзіце прыкладны план.
8. Не бойцеся коратка пераказваць змест тэксту, але выбярыце такія эпізоды, якія адказваюць на пытанні, вызначаныя Вамі ў дадзеным пункце плана.
9. Падбіраючы цытаты, памятайце, яны не павінны быць вельмі доўгія. Калі магчыма, прывядзіце выказванні крытыкаў ці вядомых пісьменнікаў пра гэты твор ці героя.
10. Напішыце чарнавік, прачытайце яго ўслых, зрабіце патрэбныя выпраўленні.
11. Праверце граматнасць. Не лянуйцеся звяртацца да слоўнікаў. Пазбягайце абаротаў і слоў, у значэнні і напісанні якіх сумняваецеся.
12. Звярніце ўвагу на афармленне сачынення. Падзел тэксту на абзацы павінен быць лагічна абаснаваны.
13. Перапішыце сачыненне, абавязкова перачытайце яшчэ раз, праверце, ці няма арфаграфічных і пунктуацыйных памылак.

**Памятка да напісання сачынення – апісання**

1. Тэма твора;
2. агульнае ўражанне, пераважная каляровая гама;
3. пярэдні план малюнка, асноўныя вобразы, іх прасторавае і колеравае вырашэнне;
4. фон, дробныя дэталі;
5. ідэйная ўстаноўка аўтара.

**Алгарытм сачынення – апісання знешнасці чалавека**

1. Уступ. Агульнае ўражанне ад прадмета апісання, якое перадае асноўную думку.
2. Галоўная частка, у якой раскрываецца асноўная  думка. Састаўныя часткі апісання знешнасці:

а) фігура, пастава, выгляд, валасы, нос і г.д.;

б) дзеянні, рухі, звязаныя з характарыстыкай састаўных частак апісання.

3. Заключэнне, у якім робіцца вывад пра чалавека, знешнасць якога апісваецца.

**Алгарытм  напісання сачынення – разважання**

1. Сачыненне-разважанне мае строгую кампазіцыю:  *уступ*– *асноўная частка – заключэнне*;

2. Ва ўступе выкладаецца тэзіс – асноўная думка;

3. Асноўная частка – разгортванне тэзіса;

4. Заключэнне і ўступ паміж сабой цесна звязаны па сэнсе;

5. Добра, калі для пацвярджэння сваіх думак будуць выкарастаны цытыты з твораў, якія вы аналізуеце;

6. Упрыгожаць сачыненне цытаты з твораў сучасных пісьменнікаў, выказванні вядомых вучоных .

**РЭЦЭНЗІЯ**

Знаходзячы ў дадатковай літаратуры неабходны для рэцэнзіі матэрыял, імкніцеся занатаваць яго так, як бы вы  яго рабілі ў вуснай форме.

Рыхтуючы рэцэнзію, памятайце: слухачам павінна быць цікава.

Абапірайцеся на правілы напісання рэцэнзіі (пачатак павінен зацікавіць слухачоў; кампазіцыя залежыць ад тэмы і жанру выступлення; аргументуйце свае думкі цытатамі; карыстайцеся праблемным спосабам выкладання; падтрымлівайце цікавасць слухачоў на працягу ўсяго выступлення).

Умейце зразумела выказаць сваеё меркаванне: слухачам важна, як вы самі ставіцеся да гэтага пытання ці праблемы.

**РЭФЕРАТ**

1. Удакладненне тэмы

Перад тым як прыступіць да працы над рэфератам, вучню неабходна зразумець яго тэму, якая павінна быць выразна сфармулявана.

1. Праца над планам

План рэферата павінен ўключаць у сябе ўступленне (або ўвядзенне), асноўную частку і заключэнне.

Ва ўступе да праблемы рэферата павінны быць сфармуляваны пытанні, адказы на якія складуць сутнасць раскрыцця тэмы, і праведзены кароткі папярэдні аналіз праблемы.

Асноўная частка, у залежнасці ад тэмы, можа мець дастаткова складаную ўнутраную структуру. Калі тэма праблемная, то ў асноўнай частцы рэферата павінны быць сфармуляваны адказы на пытанні, зададзеныя ва ўступе.

Мэтай заключэння з'яўляецца падвядзенне вынікаў працы над тэмай.

Зразумела, што гэтыя тры часткі павінны называцца не проста «Уступ», «Асноўная частка», «Заключэнне», а так, каб у назве фігуравала сутнасць раскрываемай праблемы. Неабходна забяспечыць реферат зместам, што палегчыць чытанне тэксту.

3.Складанне спісу літаратурных крыніц

Рэферат павінен утрымліваць спіс выкарыстанай літаратуры: першакрыніц і другасных крыніц.

4.Чытанне і асэнсаванне літаратуры

Працуючы з літаратурай, варта мець пад рукой сшытак, каб выпісваць у яе найбольш істотныя думкі, якія ўзнікаюць пры чытанні, цытаты для далейшага выкарыстання. Кожная цытата павінна несці пэўную сэнсавую нагрузку, важна выразна ўяўляць сабе, навошта яна будзе прыводзіцца ў реферате.

5.Напісанне рэферата

Прыступаючы да працы, мае сэнс спачатку напісаць тэзісы да яе.

Пры напісанні тэксту рэферата трэба сачыць за тым, каб ен не разыходзіўся з планам і тэзісамі. Уступ і заключэнне не павінны быць шырокімі.

Асаблівая ўвага варта надаць мове рэферата. Рэферат трэба пісаць так, каб чалавек з дастатковым узроўнем адукацыі зразумеў яго змест.

Праца над рэфератам — працэс працяглы. Варта зноў і зноў вяртацца назад з мэтай «шліфоўкі» тэксту; унясення змяненняў, звязаных з новымі ідэямі; увязвання розных частак, ліквідацыі супярэчнасцяў;пошуку і выпраўлення памылак.

**КАНСПЕКТ**

***Правілы запісу тэксту***

  1. Запісы павінны быць кампактнымі, каб на старонцы змясцілася як мага больш тэксту – гэта паляпшае яго агляд.

  2. У тэксце неабходна прымяняць выдзяленні і размежаванні:

          - падкрэсліванне і адкрэсліванне (для выдзялення загалоўкаў і падзагалоўкаў, вывадаў, адмежавання адной тэмы ад другой). У працэсе першага запісу выдзяленні лепш рабіць чарніламі, якімі вядзецца ўвесь тэкст; другаснае выдзяленне можна рабіць іншым колерам (пры гэтым толькі не трэба  рабіць з тэкста пёстрага малюнка);

          -  водступы (для абазначэння абзацаў і пунктаў плана);

          -  прабельныя радкі (для аддзялення адной думкі ад другой);

          -  нумарацыю;

          - выдзяленне тэкста з дапамогай рамкі (звычайна ў рамкі заключаюць азначэнні, формулы, правілы, законы).

     З цягам часу ў вас выпрацуецца свая сістэма выдзяленняў.

1. Пры запісе тэксту неабходна карыстацца скарачэннямі.

***План-канспект***

       Гэта сціслы ў форме плана пераказ прачытанага ці пачутага.

   Характарыстыка канспекта: кароткі, просты, хутка складаецца і запамінаецца; вучыць выбіраць галоўнае, дакладна і лагічна выкладаць думкі. Дае магчымасць засвоіць матэрыял яшчэ ў працэсе вывучэння, усё гэта робіць яго незаменным пры хуткай падрыхтоўцы дакладу, паведамлення. Аднак працаваць з ім праз некаторы  час цяжка, бо дрэнна аднавіць у памяці змест матэрыялу.

***Этапы работы:***

   1.Складзі план прачытанага тэксту або выкарыстай гатовы.

   2.Растлумач коратка і ўпэўнена кожны пункт плана, выберы разумную і эфектыўную форму запісу.

   3.Сфармулюй і запішы вывад.

***Тэкстуальны (цытатны) канспект***

       Гэта канспект, створаны з адрыўкаў першакрыніцы – цытат.

   Характарыстыка канспекта: будуецца з выказванняў аўтара, з выкладзеных ім фактаў; выкарыстоўваецца для працы з першакрыніцай; да яго можна звяртацца шматразова.   Аднак  ён не  садзейнічае  актыўнай  разумовай працы, як правіла, служыць толькі ілюстрацыяй да вывучаемай тэмы.

***Этапы работы:***

    1.Прачытай тэкст, адзнач у ім асноўны змест, вылучы цытаты, якія пойдуць у канспект.

    2.Карыстаючыся правіламі скарачэння цытат, выпішы іх ў сшытак. Форма запісу можа быць рознай, напрыклад:

       1)....(цытата);

          ....(цытата);

          ....(вывад).

       2) асноўныя пытанні; доказы (цытаты); вывады.

    3.Прачытай напісаны тэкст, параўнай яго з арыгіналам.

    4.Зрабі агульны вывад

***Вольны канспект***

      Гэта спалучэнне выпісак, цытат, тэзісаў.

    Характарыстыка канспекта: ён патрабуе сур’ёзных складанасцей пры састаўленні; у высокай ступені садзейнічае засваенню матэрыяла, патрабуе ўмення актыўнага выкарыстання ўсіх тыпаў запісаў: планаў, тэзісаў, выпісак.

***Этапы работы:***

   1.Выкарыстоўваючы крыніцы, выберы матэрыял па неабходнай тэме, вывучы яго і глубока абдумай.

   2.Зрабі неабходныя выпіскі асноўных думак, цытат, складзі тэзісы.

   3.Выкарыстоўваючы падрыхтаваны матэрыял, сфармуліруйце асноўныя палажэнні па тэме.

***Тэматычны канспект***

      Гэта канспект адказу на пастаўленае пытанне або канспект вучэбнага матэрыялу тэмы.

    Характарыстыка канспекта: ён можа быць абзорным і храналагічным; вучыць аналізаваць розныя пункты гледжання на адно і тое ж пытанне,  выкарыстоўваць свае веды і асабісты вопыт; выкарыстоўваецца ў працэсе работы над дакладам, паведамленнем,  рэфератам.

***Этапы работы:***

   1. Вывучы некалькі крыніц і зрабі з іх выбарку матэрыялу па вызначанай тэме або храналогіі.

   2. Думкава аформі прачытаны матэрыял у выглядзе плана.

   3.Карыстаючыся гэтым планам, коратка, сваімі словамі выкладзі асноўны матэрыял.

**ТЭЗІСЫ**

***Як скласці тэзісы***

     Тэзіс – палажэнне, коратка выкладаючае якую-небудзь ідэю, а таксама адну з асноўных думак лекцыі, даклада, сачынення.

    1.Пазнаёмся са зместам матэрыяла, звярні ўвагу на шрыфтавыя выдзяленні, гэта падказка табе дапаможа ў рабоце.

    2. Разбі тэкст на сэнсавыя блокі (з дапамогай плана або адкрэслівання).

    3. Вызначы галоўную думку кожнай часткі (можна падкрэсліваннем).

    4. Абдумай сутнасць выдзеленага, сфармуліруй сваімі словамі або знайдзі  падыходзячую фармуліроўку ў тэксце.

    5. Тэзісы пранумаруй – гэта дазволіць захаваць логіку аўтарскіх думак.

    6.Аддзяляй прабельным радком адзін тэзіс ад другога – гэта аблегчыць наступную работу з імі.

**ТЭЗІСЫ**

1 . Пачынайце пісаць тэзісы пасля паглыбленага, аналітыка-крытычнага чытання тэксту артыкула.

2 . Складзіце адпаведны план з пэўнай зместава-кампазіцыйнай структурай:

а) назва, што адлюстроўвае галоўную ідэю;

б) прэамбула (актуальнасць і ступень распрацаванасці праблемы);

в) асноўныя тэзісы-палажэнні (абгрунтаванне, доказы на карысць

праблемы, даследаваць якую бярэцца аўтар);

г) абагульняючыя тэзісы (асноўныя вынікі і перспектывы праблемы

даследавання).

3 .Кожны тэзіс павінен высвятляць асобную мікратэму (частку агульнай

тэмы тэкста), вызначаць змест наступнай або падсумоўваць папярэднія

тэзісы.

4 . Фармуляванне кожнага тэзіса пачынайце з абзаца, змяшчаючы самастойную думку, якая выражаецца ў адным або некалькіх выказваннях.

5 . Выклад сутнасці ідэі ці палажэння ажыццяўляйце без ілюстрацый канкрэтнымі прыкладамі.

6 . Спасылкі на крыніцы, цытаты ў тэзісах выкарыстоўвайце рэдка.

7 . Не абавязкова выкарыстоўваць фактычны матэрыял.

**РЭЗЮМЭ**

1. Укажыце асабістыя дадзеныя: прозвішча, імя, сямейнае становішча, дата нараджэння (узрост), наяўнасць дзяцей, геаграфічныя дадзеныя, фатаграфія.
2. Вызначыцеся, што ў масіве вашых навыкаў і ўменняў найбольш важна для працадаўцы.

3 Пазначце, дзе вучыліся, у якім годзе скончылі, якую спецыяльнасць атрымалі па заканчэнні навучальнай установы.

4 Пералічыце мінулыя працоўныя месцы з часовымі дыяпазонамі, а таксама ўсе службовыя функцыі, якія вы выконвалі.

1. Падайце дадатковую инфармацыю: калі праходзілі дадатковую адукацыю, ці ёсць аўтамабіль і правы на кіраванне ім, ці гатовыя да камандзіровак i пераездаў.
2. Дадайце рэкамендацыі з мінулых месцаў працы.

**ПЕРАКАЗ**

**Як трэба пісаць пераказ?**

1. Пры першым чытанні слухайце тэкст уважліва. Звярніце ўвагу, які тып маўлення ўласцівы яму, асаблівасці якога стылю мовы вам неабходна перадаць. Сфармулюйце для сябе тэму і галоўную думку тэкста (пра што вам трэба расказаць, што апісаць, над чым паразважаць якога вываду прыйсці).

2. Калі тэкст чытаецца другі раз,рабіць якія-небудз паметкі: апорныя словы спалучэнні слоў, змест простай мовы і інш? Пры неабходнасці экзаменатар звычайна тлумачыць некаторыя словы і выразы або нават запісвае іх на дошцы(як правіла, гэта словы іншамоўнага паходжання, якія рэдка ўжываюцца, або словы з лексікі абмежаванага ўжытку: прафесіяналізмы, дыялектызмы, устарэлыя словы).

3. Цяпер вам трэба пераказаць тэкст. Спачатку пішыце так, як вам запомнілася. Затым загляніце ў запісы, зробленыя падчас другога чытання, і ўнясіце патрэбныя змяненні, дапаўненні.

4. Прачытайце, што ў вас атрымалася пры гэтым сачыце за тым, каб выказванне вызначалася паслядоўнасцю, лагічнасцю, каб не было сказаў, сэнс якіх цяжка aбо ўвогуле нельга зразумець (няправільна пабудаваны сказ, прапушчана слова, няўдалы парадак слоў і г.д.). Калі трэба, перабудоўвайце сказы, замяняйце ці перастаўляйце словы.

5. Прачытайце тэкст яшчэ раз, звяртаючы ўвагу на тое, ці ўдала вы падзялілі яго на абзацы. Пры наступным чытанні праверце напісанне слоў і пастаноўку знакаў прыпынку.Важна асэнсаваць, для чаго патрэбны той ці іншы знак прыпынку (што ён раздзяляе ці выдзяляе) і які знак павінен стаяць у кожным канкрэтным выпадку (калі вы не ўпэўнены, лепш перабудаваць сказ такім чынам, каб знак прыпынку не выклікаў у вас пытанняў).

6. Некалькі хвілін адпачніце, а потым перапісвайце работу на чыставік. Старайцеся не рабіць выпраўленняў і пісаць разборліва, думайце над кожным пераносам.

7. Прачытайце тэкст яшчэ раз. Зверце чыставік з чарнавіком (ці не прапусцілі якое слова, знак прыпынку, ці не забыліся выдзеліць абзац). Калі дазваляе час, крыху адпачніце і потым яшчэ раз прачытайце сваю работу так, як чыталі чарнавік.

**Сціслы пераказ**

1.Прачытайце тэкст, вызначце яго тэму і галоўную думку, адзначце вобразныя сродкі.

2.Падумайце, каму будзе адрасаваны сціслы пераказ, якая яго задача.

3.Выдзеліце ў тэксце ўсе часткі.

4.Вызначце, якія часткі можна аб'яднаць, якія-апусціць. Чаму?

5.Складзіце план сціслага пераказу.

6.У кожнай частцы тэксту адзначце галоўнае.

7. Адзначце тое, што можна аб'яднаць.

8. Падбярыце абагульняльныя словы і сказы.

9.Сцісла перакажыце кожную частку.

10. Прадумайце, як звязаць часткі паміж сабой.

11. Перачытайце напісаны пераказ. Ці ўсё ў ім будзе зразумела таму, каму ён адрасаваны?